open-index/open-wikipedia-markdown huggingface dataset:
แพทยศาสตรศึกษา

**แพทยศาสตรศึกษา** () แขนงวิทยาการที่ว่าด้วยการศึกษาวิชาทางด้านแพทยศาสตร์ มีทั้งการศึกษาก่อนปริญญา (undergraduate medical eduation) และการศึกษาหลังปริญญา (postgraduate medical education)

แพทยศาสตรศึกษาจะเน้นที่การจัดกระบวนการเรียนรู้ทางด้านแพทยศาสตร์เพื่อผลิตบัณฑิตแพทย์ แพทย์เฉพาะทาง หรือแพทย์นักวิจัยเพื่อรับใช้สังคม กระบวนการนี้เริ่มตั้งแต่การคัดเลือกนิสิตนักศึกษาเข้ามาศึกษาในสถาบันผลิตแพทย์ การจัดหลักสูตรให้สอดคล้องกับความต้องการของประเทศ การจัดประสบการณ์การเรียนรู้ การจัดหาและส่งเสริมกิจกรรมเสริมหลักสูตรและกิจกรรมนอกหลักสูตร การสอบและประเมินผลเพื่อรับปริญญาบัตร (โดยสถาบันผลิตแพทย์ สถาบันร่วม หรือสถาบันสมทบ) การสอบและประเมินผลเพื่อรับใบอนุญาตประกอบวิชาชีพเวชกรรม (โดยศูนย์ประเมินและรับรองความรู้ความสามารถในการประกอบวิชาชีพเวชกรรม หรือ ศ.ร.ว. และแพทยสภา) และการติดตามและประเมินผลบัณฑิตแพทย์และแพทย์เฉพาะทางที่สถาบันผลิต

แพทยศาสตรศึกษาในแต่ละสถาบันมีความแตกต่างกัน แต่หลักการและปรัชญาจะคล้ายกันคือ **ผลิตบัณฑิตแพทย์รับใช้สังคมไทย**ที่ยังถือว่าขาดแคลนอยู่ กระบวนการผลิตบัณฑิตแพทย์ในแต่ละสถาบันจะถูกกำหนดแนวทางปฏิบัติไปในทางเดียวกันโดยแพทยสภา กลุ่มสถาบันแพทยศาสตร์แห่งประเทศไทย (กสพท) กระทรวงสาธารณสุข กระทรวงกลาโหม กระทรวงมหาดไทย และหน่วยงานอื่น ๆ ที่เกี่ยวข้องกับการใช้บัณฑิตแพทย์ แนวทางดังกล่าวจะมีการทบทวนและพิจารณาใหม่ทุก ๆ 6-7 ปีในการประชุมแพทยศาสตรศึกษาแห่งชาติ (พศช.) ซึ่งจัดมาตั้งแต่ปี พ.ศ. 2499 การประชุมครั้งล่าสุด (ครั้งที่ 11) จัดที่คณะแพทยศาสตร์ จุฬาลงกรณ์มหาวิทยาลัย ระหว่างวัน 27 - 29 มีนาคม พ.ศ. 2553

กระบวนการและผลลัพธ์การผลิตบัณฑิตแพทย์จะมีการตรวจสอบคุณภาพภายในแต่ละสถาบันเอง และมีการตรวจสอบคุณภาพจากภายนอกด้วย ตามเกณฑ์มาตรฐานคุณภาพการศึกษาของ สกอ สมศ และ กพร นอกจากนี้ กสพท ร่วมกับสถาบันเพิ่มผลผลิตแห่งแห่งชาติได้ริเริ่มนำเอาการประกันคุณภาพการศึกษาตามเกณฑ์รางวัลคุณภาพแห่งชาติ (Thailand Quality Award-TQA) มาใช้ในกระบวนการผลิตบัณฑิตแพทย์ระยะหนึ่งแล้ว โดยตั้งเป้าไว้ว่าทุกสถาบันผลิตแพทย์จะพัฒนาคุณภาพการผลิตบัณฑิตตามเกณฑ์ดังกล่าวอย่างต่อเนื่อง

## ดูเพิ่ม
* รายชื่อคณะและวิทยาลัยแพทยศาสตร์ในประเทศไทย

## แหล่งข้อมูลอื่น
* กลุ่มสถาบันแพทยศาสตร์แห่งประเทศไทย (กสพท)
* กระทรวงสาธารณสุข  
* แพทยสภา
* กระทรวงกลาโหม
* กระทรวงมหาดไทย
* เกณฑ์มาตรฐานคุณภาพการศึกษาของ 
** สกอ 
** สมศ
** กพร
* สถาบันเพิ่มผลผลิตแห่งแห่งชาติ
* Thailand Quality Award-TQA 


หมวดหมู่:แพทยศาสตร์
หมวดหมู่:การศึกษา
จิตอมตวาท

**สำนักจิตอมตวาท** เป็นสำนักที่เกิดขึ้นในสมัยราชวงศ์คุปตะ ได้รับอิทธิพลจากศาสนาฮินดูมาก หาผู้ก่อตั้งที่แน่นอนไม่ได้ แต่พบแนวความคิดในวรรณคดีสันสกฤตจำนวนมาก ซึ่งเขียนในสมัยหลังท่านนาคารชุนทั้งสิ้น

## คำสอน
คำสอนของสำนักนี้ตรงข้ามกับสำนักมาธยมิก และสำนักโยคาจารคือถือว่าจักภพมีพื้นฐานจากสมบูรณภาพ ภาวะอันเป็นแก่นเดิมของโลกเป็นความจริงแท้ เป็น นิตยัม สุขัม ศานตัม คำสอนเกี่ยวกับไตรลักษณ์ อนิจจัง ทุกขัง อนัตตา เป็นเพียงอุบายธรรมเท่านั้น เชื่อว่าสัตว์ทั้งหลายมีพุทธภาวะอยู่ในจิตทั้งหมดเพราะมาจากความจริงแท้อย่างเดียวกัน เพียงแต่ถูกกิเลสตัณหาห่อหุ้มไว้เท่านั้น

## อ้างอิง

* 

หมวดหมู่:นิกายในศาสนาพุทธมหายาน
คณะรัฐมนตรีสหรัฐ

**คณะรัฐมนตรีสหรัฐ** () เป็นคณะบุคคลซึ่งประกอบด้วย รองประธานาธิบดีสหรัฐ และหัวหน้ากระทรวงบริหารกลาง ฝ่ายบริหารของรัฐบาลกลางสหรัฐ ซึ่งถือได้ว่าเป็นหน่วยงานที่ปรึกษาหลักของประธานาธิบดีสหรัฐ โดยประธานาธิบดีจะไม่ได้เป็นสมาชิกของคณะรัฐมนตรีอย่างเป็นทางการ สมาชิกของคณะรัฐมนตรีได้แก่ หัวหน้ากระทรวงที่ได้รับการแต่งตั้งโดยประธานาธิบดีและได้รับการรับรองจากวุฒิสภา และรักษาการแทนหัวหน้ากระทรวงยังสามารถนั่งในที่ประชุมคณะรัฐมนตรีได้ ไม่ว่าพวกเขาจะได้รับการเสนอชื่ออย่างเป็นทางการเพื่อให้วุฒิสภารับรองหรือไม่ 
ประธานาธิบดีอาจแต่งตั้งหัวหน้าหน่วยงานอื่น ๆ และสมาชิกของสำนักประธานาธิบดีสหรัฐที่ไม่ได้รับการรับรองจากวุฒิสภาเป็นข้าราชการระดับรัฐมนตรีได้

คณะรัฐมนตรีไม่มีอำนาจบริหารร่วมหรือมีหน้าที่ของตนเอง และไม่จำเป็นต้องลงคะแนนเสียง เมื่อวันที่ 15 มกราคม ค.ศ. 2021 มีสมาชิกคณะรัฐมนตรี 23 คน: รองประธานาธิบดี, หัวหน้ากระทรวง 15 คน (รักษาการแทน 4 คน) และ ข้าราชการระดับรัฐมนตรี 7 คน

## คณะรัฐมนตรีชุดปัจจุบัน

### รองประธานาธิบดีและหัวหน้ากระทรวงบริหาร
รายชื่อต่อไปนี้คือคณะรัฐมนตรีที่รวมถึงรองประธานาธิบดีและหัวหน้ากระทรวงบริหาร 15 คน เรียงตามลำดับการสืบทอดตำแหน่งประธานาธิบดี โดยประธานสภาผู้แทนราษฎรและประธานชั่วคราววุฒิสภาอยู่ลำดับเหนือรัฐมนตรีกระทรวงว่าการต่างประเทศ แต่ทั้งสองอยู่ในฝ่ายนิติบัญญัติและไม่ได้เป็นส่วนหนึ่งของคณะรัฐมนตรี

### ข้าราชการระดับรัฐมนตรี
ข้าราชการต่อไปนี้ ดำรงตำแหน่งที่เทียบเท่ากับตำแหน่งรัฐมนตรี (ซึ่งอาจแตกต่างกันไปตามสมัยของประธานาธิบดีแต่ละคน)

## อ้างอิง

## แหล่งข้อมูลอื่น
* เว็บไซต์อย่างเป็นทางการของคณะรัฐมนตรีสหรัฐ 

หมวดหมู่:สหรัฐ
คณะรัฐมนตรีแห่งสหรัฐอเมริกา
หมวดหมู่:คณะรัฐมนตรีสหรัฐ
สินค้าทดแทนกัน

**สินค้าทดแทนกัน** (substitute good) หมายถึงสินค้าที่ใช้แทนกันด้วยวัตถุประสงค์เดียวกันและความสามารถใช้แทนกันได้ เมื่อราคาสินค้าชนิดหนึ่งเปลี่ยนแปลงไปราคาสินค้าอีกชนิดหนึ่งจะมีราคาเปลี่ยนแปลงไปในทิศทางตรงกันข้าม

หมวดหมู่:ทฤษฎีของผู้บริโภค
หมวดหมู่:เศรษฐศาสตร์จุลภาค
หมวดหมู่:เศรษฐทรัพย์
สินค้าใช้ร่วมกัน

**สินค้าใช้ร่วมกัน** (complementary good) เป็นสินค้าที่ใช้ร่วมกันกับสินค้าอื่น เมื่อราคาสินค้าชนิดหนึ่งเปลี่ยนแปลงไปจะมีผลต่อราคาสินค้าอีกชนิดหนึ่งในทิศทางเดียวกัน

หมวดหมู่:ทฤษฎีของผู้บริโภค
หมวดหมู่:เศรษฐศาสตร์จุลภาค
หมวดหมู่:เศรษฐทรัพย์
สินค้ากิฟเฟน

ในทางเศรษฐศาสตร์ **สินค้ากิฟเฟน** () เป็นสินค้าที่ปริมาณความต้องการซื้อสูงขึ้นเมื่อราคาสินค้านั้นสูงขึ้นและปัจจัยอื่นคงที่ สินค้ากิฟเฟนมีลักษณะขัดกับกฎอุปสงค์ที่ระบุว่า เมื่อราคาสินค้าสูงขึ้น ความต้องการซื้อสินค้าชนิดนั้นจะลดลง

ในทฤษฎีเศรษฐศาสตร์จุลภาค สินค้ากิฟเฟน เป็นสินค้าด้อยที่มีผลกระทบจากราคาสูง กล่าวคือ การที่สินค้าชนิดหนึ่งราคาสูงขึ้น มีผลทำให้ผู้บริโภคมีกำลังซื้อโดยรวมน้อยลง ทำให้ผู้บริโภคจำเป็นต้องหันไปซื้อสินค้าด้อยมากขึ้นอีก คำอธิบายเรื่องสินค้ากิฟเฟนมักยกตัวอย่างอุปสงค์ของมันฝรั่งในช่วงภาวะขาดแคลนอาหารในไอร์แลนด์ มันฝรั่งเป็นอาหารราคาถูกที่ทำให้อิ่มท้องได้ หากราคามันฝรั่งต่ำลง ผู้บริโภคจะสามารถซื้ออาหารชนิดอื่นมาบริโภคด้วยมากขึ้น ทำให้ความต้องการซื้อมันฝรั่งลดลง สวนทางกับกฎอุปสงค์ อย่างไรก็ตาม งานวิจัยในระยะหลังได้สรุปว่า ข้อสังเกตว่ามันฝรั่งเป็นสินค้ากิฟเฟนในช่วงอาหารขาดแคลนในไอร์แลนด์ ไม่เป็นความจริง ทฤษฎีของสินค้ากิฟเฟน แตกต่างจากสินค้าสำหรับการบริโภคเพื่อโอ้อวดหรือสินค้าเวเบล็น ที่อธิบายพฤติกรรมการซื้อสินค้าราคาแพงเพื่อโอ้อวดฐานะทางเศรษฐกิจ

## อ้างอิง

หมวดหมู่:เศรษฐศาสตร์จุลภาค
หมวดหมู่:เศรษฐทรัพย์
สินค้าปกติ

[thumb|[ขนส่งมวลชนเป็นสินค้าปกติ]]
**สินค้าปกติ** (Normal goods) หมายถึงสินค้าที่เมื่อผู้คนมีรายได้สูงขึ้น ปริมาณการบริโภคสินค้าชนิดนั้นก็จะสูงขึ้นตามไปด้วย

หมวดหมู่:บทความเกี่ยวกับ เศรษฐศาสตร์ ที่ยังไม่สมบูรณ์
หมวดหมู่:เศรษฐศาสตร์จุลภาค
หมวดหมู่:เศรษฐทรัพย์
สินค้าด้อย

**สินค้าด้อย** (Inferior good) หมายถึงสินค้าที่ความต้องการบริโภคสินค้าชนิดนั้นจะลดลงเมื่อผู้บริโภคมีรายได้สูงขึ้น สินค้าด้อยแตกต่างจากสินค้าปกติ ที่ผู้บริโภคต้องการบริโภคมากขึ้นเมื่อมีรายได้มากขึ้น

หมวดหมู่:เศรษฐศาสตร์จุลภาค
หมวดหมู่:เศรษฐทรัพย์
ถนนร่มเกล้า

**ถนนร่มเกล้า** () หรือ **ทางหลวงแผ่นดินหมายเลข 3119 สายมีนบุรี–ลาดกระบัง** เดิมมีชื่อว่า "ถนนมีนบุรี–ลาดกระบัง" เป็นถนนในกรุงเทพมหานคร ระยะทาง 11.003 กิโลเมตร มีจุดเริ่มต้นจากถนนสุวินทวงศ์ในท้องที่แขวงมีนบุรี เขตมีนบุรี กรุงเทพมหานคร ไปบรรจบกับถนนลาดกระบัง ในท้องที่แขวงลาดกระบัง เขตลาดกระบัง กรุงเทพมหานคร ซึ่งจุดสิ้นสุดของถนนร่มเกล้าในท้องที่เขตลาดกระบังต่อจากนี้ไปจะเป็นทางยกระดับเข้าท่าอากาศยานสุวรรณภูมิ แต่เดิมถนนเส้นนี้มีเพียง 2 ช่องทางจราจร แต่ในปัจจุบันเป็นถนนแบบ 6 ช่องทางจราจร ยกเว้นช่วงสะพานข้ามคลองแสนแสบและสะพานข้ามทางรถไฟสายตะวันออกจะมีขนาดเพียง 4 ช่องทางจราจร

โดยถนนร่มเกล้าฟากตะวันออกในพื้นที่เขตมีนบุรี ตั้งแต่สะพานข้ามคลองแสนแสบถึงเส้นแบ่งเขตมีนบุรีกับเขตลาดกระบัง เป็นเส้นแบ่งแขวงระหว่างแขวงมีนบุรีกับแขวงแสนแสบ

ถนนร่มเกล้า ตลอดทั้งสาย อยู่ในความรับผิดชอบของหมวดทางหลวงร่มเกล้า และ หมวดทางหลวงสะพานสูง สำนักงานทางหลวงที่ 13 (กรุงเทพ) ของ กรมทางหลวง

## รายชื่อทางแยก

## อ้างอิง

## แหล่งข้อมูลอื่น
*

3119
4-3119
หมวดหมู่:ถนนในเขตมีนบุรี
หมวดหมู่:ถนนในเขตลาดกระบัง
หมวดหมู่:ถนนในกรุงเทพมหานคร
ไลต์โนเวล

**ไลต์โนเวล** () ย่อว่า **LN** หมายถึงนิยายประเภทหนึ่งจากประเทศญี่ปุ่น เป็นนิยายสำหรับวัยรุ่นโดยเฉพาะกลุ่มนักเรียนมัธยมปลาย ไลต์โนเวลหนึ่งเล่มมีความยาว 50,000 คำ ซึ่งถือว่าใกล้เคียงกับเกณฑ์ขั้นต่ำของนวนิยายตะวันตก ไลต์โนเวลนิยมตีพิมพ์ด้วยรูปเล่มขนาด A5

## รูปแบบในการเขียน
ในประเทศญี่ปุ่น ไลต์โนเวล แบบ "ต้นตำรับ" นั้นได้มีการนำการใช้ฟุริงะนะเข้ามาใช้เป็นอย่างมากด้วยสองเหตุผล หนึ่งคือสำหรับนักอ่านวัยเยาว์ที่ยังไม่ชำนาญในตัวอักษรคันจิให้สามารถเข้าใจในเนื้อหาได้ สองคือในหลาย ๆ เรื่องของ ไลต์โนเวล ผู้เขียนมักจะสร้างคำอ่านฟุริงะนะขึ้นมาใหม่ ซึ่งไม่สามารถพบเห็นได้ในการใช้ภาษาญี่ปุ่นทั่ว ๆ ไป

ในการเขียนไลต์โนเวลนั้น จะใช้เพียงแค่ประโยคสั้น ๆ ในหนึ่งย่อหน้ามีเพียงแค่ 1 หรือ 2 ประโยคเท่านั้น ซึ่งทำให้การอ่านเป็นไปได้อย่างรวดเร็วยิ่งขึ้น โดยจะมีลักษณะโดยรวมดังนี้

# พล็อตเรื่อง มีการวางพล็อตที่มีส่วนคล้ายเกมส์หรือการ์ตูนอยู่มาก และมักมีกลิ่นของแฟนตาซีปะปนอยู่เสมอ
# ภาษาเข้าใจง่าย ดำเนินเรื่องไว มีตัวหนังสือน้อย  กระชับฉับไว ไม่เน้นบรรยายหรือประโยคยืดยาวให้น่ารำคาญ
# ภายในรูปเล่มมีภาพประกอบแบบการ์ตูน-คอมมิคแทรกเป็นระยะ ๆ

## ความสัมพันธ์กับภาพยนตร์อนิเมะ
ด้วยความสามารถของหนังสือประเภท  "ไลต์โนเวล" ที่โด่งดังในกลุ่มนั้นมีบ้างเรื่องที่สามารถ สร้างกระแสจนกลายเป็น อนิเมะหรือมังงะ เช่น*[[เก็คคัง ดรากอน แมกกาซีน]] * และ *[[เดอะ สนีคเกอร์]]*, *[[เด็งเกคิ hp]]* หรือแม้แต่นิตยสารในเครือ มีเดียมิกซ์ เช่น *[[คอมพ์ทีค]]* และ *[[เด็งเกคิ G’s แมกกาซีน]]* โดยเรื่องที่ได้ตีพิมพ์ได้แก่เรื่อง *[[สเลเยอร์ส]]* ฉบับนิยายซึ่งเป็นผลงานของ คันซากะ ฮาจิเมะ ซึ่งเรื่อง *สเลเยอส์* นี้เองก็ได้เคยสร้างเป็นอนิเมะหรือมังงะในชื่อเดียวกัน
 
ในประเทศญี่ปุ่น ไลต์โนเวลเป็นที่นิยมมาก และสำนักพิมพ์ต่าง ๆ ก็ได้มีการจัดการประกวดไลต์โนเวล เพื่อค้นหาไลต์โนเวลที่เป็นที่น่าสนใจ ซึ่งถ้าหากเรื่องใดได้รับรางวัลชนะเลิศ ก็จะมีรางวัลสำหรับผู้จัดทำไลต์โนเวลเรื่องนั้น ๆ และผลงานของพวกเขายังได้รับการตีพิมพ์จัดจำหน่ายภายหลังการประกวด เช่น รางวัล เด็งเกคิ โนเวล ไพร์ซ ซึ่งเป็นรางวัลใหญ่ที่สุดซึ่งในแต่ละปีจะมีผู้ร่วมส่งผลงานกันเข้ามามากกว่า 2000 ชิ้น และเป็นแหล่งสร้าง **ไลต์โนเวล** ให้แก่วงการที่มีชื่อเสียง

## สำนักพิมพ์ที่ตีพิมพ์ไลต์โนเวลในเมืองไทย
* บลิส พับลิชชิ่ง (ตีพิมพ์ใช้ชื่อ J-book light) เป็นสำนักพิมพ์ที่ตีพิมพ์เจ้าแรกในประเทศไทย  
* อนิแม็กบุ๊คส์ (ตีพิมพ์ใช้ชื่อ A-plus)
* ฟีนิกซ์ (ในเครืออมรินทร์ตีพิมพ์ภายใต้หัว Phoenix Next)
* รักพิมพ์
* Zenshu 
* สยามอินเตอร์คอมมิคส์ (ภายใต้หัว SMM Light)
* First Page Pro
* Gift Book
* Dex Press

## ดูเพิ่ม
* วรรณกรรมเยาวชน

## แหล่งข้อมูลอื่น
* Lightnovel Wiki 


หมวดหมู่:บันเทิงคดี
หมวดหมู่:วรรณกรรมญี่ปุ่น
หมวดหมู่:โอตากุ
หมวดหมู่:ศัพท์ในการ์ตูนญี่ปุ่น
หมวดหมู่:วัฒนธรรมสมัยนิยมญี่ปุ่น
การประชุมแพทยศาสตร์ศึกษาแห่งชาติ

**การประชุมแพทยศาสตรศึกษาแห่งชาติ** () ย่อว่า **พศช.** จัดขึ้นเป็นครั้งแรกเมื่อ พ.ศ. 2499 วัตถุประสงค์เพื่อกำหนดทิศทางการผลิตบัณฑิตแพทย์จากสถาบันต่าง ๆ ในขณะนั้นให้ตรงตามความต้องการของประเทศ และสอดคล้องกับสภาพเศรษฐกิจ สังคมและการเมือง ผู้เข้าประชุมประกอบด้วยตัวแทนจากหน่วยงานต่าง ๆ ที่เกี่ยวข้อง ได้แก่ กระทรวงสาธารณสุข ทบวงมหาวิทยาลัย กระทรวงศึกษาธิการ (ขณะนั้นยังแยกกันอยู่) สถาบันผลิตแพทย์ และผู้มีส่วนได้เสีย

## การจัดประชุม

## ผลการประชุม
ผลการประชุมก่อให้เกิดการเปลี่ยนแปลงในกระบวนการผลิตแพทย์ และการบริการทางด้านสาธารณสุขอย่างชัดเจน ดังนี้ 

## อ้างอิง

1 รายงานการประชุมแพทยศาสตรศึกษาแห่งชาติ ครั้งที่ 1, กรุงเทพมหานคร: , 2499.  

2 รายงานการประชุมแพทยศาสตรศึกษาแห่งชาติ ครั้งที่ 2, กรุงเทพมหานคร: , 2507.  

3 รายงานการประชุมแพทยศาสตรศึกษาแห่งชาติ ครั้งที่ 3, กรุงเทพมหานคร: , 2514.  

4 รายงานการประชุมแพทยศาสตรศึกษาแห่งชาติ ครั้งที่ 4, กรุงเทพมหานคร: , 2522.  

5 รายงานการประชุมแพทยศาสตรศึกษาแห่งชาติ ครั้งที่ 5, กรุงเทพมหานคร: คณะแพทยศาสตร์ มหาวิทยาลัยธรรมศาสตร์, 2529.   

6 รายงานการประชุมแพทยศาสตรศึกษาแห่งชาติ ครั้งที่ 6, กรุงเทพมหานคร: , 2536.   

7 รายงานการประชุมแพทยศาสตรศึกษาแห่งชาติ ครั้งที่ 7, กรุงเทพมหานคร: กลุ่มสถาบันแพทยศาสตร์แห่งประเทศไทย, 2544.   

8 รายงานการประชุมแพทยศาสตรศึกษาแห่งชาติ ครั้งที่ 8, กรุงเทพมหานคร: คณะแพทยศาสตร์ศิริราชพยาบาล มหาวิทยาลัยมหิดล, 2552.   

9 รายงานการประชุมแพทยศาสตรศึกษาแห่งชาติ ครั้งที่ 9, กรุงเทพมหานคร: คณะแพทยศาสตร์ 
จุฬาลงกรณ์มหาวิทยาลัย, 2558.
หมวดหมู่:การประชุมในประเทศไทย
ณรงค์ มหานนท์

พลตำรวจเอก **ณรงค์ มหานนท์**  (5 มกราคม พ.ศ. 2470 - 12 ตุลาคม พ.ศ. 2567) เป็นที่ปรึกษาวารสารมูลนิธิโรคไตแห่งประเทศไทย อดีตอธิบดีกรมตำรวจ 2525-2530 อดีตสมาชิกวุฒิสภา อดีตกรรมการบริษัทดั๊บเบิ้ล เอ (1991) จำกัด (มหาชน) และอดีตสมาชิกสภานิติบัญญัติแห่งชาติ ประธานที่ปรึกษาบริษัท ช.การช่าง จำกัด

## ประวัติ
พลตำรวจเอก ณรงค์ มหานนท์ เกิดเมื่อวันพุธ ขึ้น 3 ค่ำ เดือนยี่ ปีขาล ตรงกับวันที่ 5 มกราคม พ.ศ. 2470 (นับแบบใหม่) ที่ตำบลคลองกระแชง อำเภอเมืองเพชรบุรี จังหวัดเพชรบุรี เป็นบุตรของ นายพูน และนางสว่าง มหานนท์ สมรสกับ คุณหญิงฑิพา มหานนท์ (ถึงแก่อนิจกรรม) มีบุตร-ธิดา คือ 
# ศาสตราจารย์นายแพทย์ นิธิ มหานนท์ เลขาธิการราชวิทยาลัยจุฬาภรณ์ 
# น.ส.ฝนทิพย์ มหานนท์

ต่อมาสมรสกับ ท่านผู้หญิงภรณี มหานนท์

## การศึกษา
* จบการศึกษาชั้นมัธยมฯ ปีที่ 3 จากโรงเรียนประดิษฐ์วิทยา(โรงเรียนอรุณประดิษฐ) เมื่อปี พ.ศ. 2480  
* จบการศึกษาชั้นมัธยมฯ ปีที่ 5 จากโรงเรียนประจำจังหวัดเพชรบุรี(โรงเรียนพรหมานุสรณ์จังหวัดเพชรบุรี) เมื่อปี  พ.ศ. 2482 
* จบการศึกษาชั้นมัธยมฯปีที่ 6 จากโรงเรียนอำนวยศิลป์ กรุงเทพฯ เมื่อปี พ.ศ. 2483  
* โรงเรียนเตรียมนายร้อย พ.ศ. เมื่อปี 2485 
* โรงเรียนนายร้อยทหารบก พ.ศ. เมื่อปี  2488

## การรับราชการ
* พ.ศ. 2487 - นักเรียนนายร้อยกรมยุทธศึกษาทหารบก กระทรวงกลาโหม จากนั้นจึงได้โอนย้ายมารับราชการเป็นตำรวจ
* พ.ศ. 2488 - เป็นรองสารวัตร สน.พญาไท มียศเป็น ร้อยตำรวจตรี
* 29 กันยายน พ.ศ. 2495 - ร้อยตำรวจเอก
* พ.ศ. 2499 - เป็น สวญ.สน.บางซื่อ มียศเป็น พันตำรวจตรี
* พ.ศ. 2501 - เป็นรองผู้กำกับการนครบาล 3 มียศเป็น พันตำรวจโท
* พ.ศ. 2507 - เป็น รองผู้บังคับการตำรวจนครบาลพระนครเหนือ มียศเป็น พันตำรวจเอก
* พ.ศ. 2510 - เป็น ผู้บังคับการตำรวจนครบาลพระนครเหนือ มียศเป็น พันตำรวจเอกพิเศษ
* 1 ตุลาคม พ.ศ. 2511 - พลตำรวจตรี
* พ.ศ. 2514 - รองผู้บัญชาการตำรวจนครบาล 
* 1 ตุลาคม พ.ศ. 2516 - ผู้บัญชาการตำรวจนครบาล
* พ.ศ. 2516 - ได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516
* 1 กันยายน พ.ศ. 2519 - ผู้ช่วยอธิบดีกรมตำรวจ
* 8 พฤศจิกายน พ.ศ. 2519 - รองอธิบดีกรมตำรวจ
* พ.ศ. 2525 - อธิบดีกรมตำรวจ เลื่อนยศเป็น พลตำรวจเอก 

## เครื่องราชอิสริยาภรณ์
พลตำรวจเอก ณรงค์ มหานนท์ ได้รับพระราชทานเครื่องราชอิสริยาภรณ์ในประเทศและเหรียญในต่างประเทศ ดังนี้

### เครื่องราชอิสริยาภรณ์ในไทย

### เหรียญอิสริยาภรณ์ต่างประเทศ

*  :
** พ.ศ. 2505  - 80x80px เครื่องอิสริยาภรณ์เมฆและธวัช ชั้นที่ 2
* :
**พ.ศ. 2527 -  80x80px เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี ชั้นที่ 1

## อ้างอิง

* เอกสาร[ทำเนียบอธิบดีกรมตำรวจ] "30 อ.ตร." พ.ศ. 2403-2541 โดย กองวิชาการ สำนักงานตำรวจแห่งชาติ

หมวดหมู่:บุคคลจากอำเภอเมืองเพชรบุรี
หมวดหมู่:ตำรวจชาวไทย
หมวดหมู่:อธิบดีกรมตำรวจและผู้บัญชาการตำรวจแห่งชาติ
หมวดหมู่:บุคคลจากโรงเรียนอรุณประดิษฐ
หมวดหมู่:บุคคลจากโรงเรียนพรหมานุสรณ์จังหวัดเพชรบุรี
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
หมวดหมู่:ผู้ได้รับเหรียญจักรมาลา
หมวดหมู่:บุคคลที่เสียชีวิตในปี พ.ศ. 2567
หมวดหมู่:สมาชิกวุฒิสภาไทยแบบแต่งตั้ง
หมวดหมู่:สมาชิกสภานิติบัญญัติแห่งชาติ
หมวดหมู่:นักการเมืองไทย
หลอดเลือดแดงแอนทีเรียร์ซีรีบรัล

ในกายวิภาคศาสตร์มนุษย์ **หลอดเลือดแดงแอนทีเรียร์ซีรีบรัล** ให้ออกซิเจนเลี้ยงส่วนใหญ่ของส่วนกลางของสมองกลีบหน้า (frontal lobe) และสมองกลีบข้างส่วนซุพีเรียร์ มีเดียล (superior medial parietal lobes) เป็นแขนงออกมาจากหลอดเลือดแดงอินเทอร์นัลคาโรติด (internal carotid artery) และเป็นส่วนหนึ่งของวงกลมของวิลลิส (Circle of Willis)

หลอดเลือดแดงแอนทีเรียร์ซีรีบรัลข้างซ้ายและขวาเชื่อมต่อกันด้วยหลอดเลือดแดงแอนทีเรียร์คอมมิวนิเคติง (anterior communicating artery)

## บริเวณที่หลอดเลือดนี้เลี้ยง
บริเวณที่เลี้ยงโดยหลอดเลือดแดงแอนทีเรียร์ซีรีบรัลได้แก่
# ผิวส่วนใกล้ลำตัว (medial surface) ของสมองกลีบหน้า โดยหลอดเลือดแดงมีเดียลออร์บิโต-ฟรอนทัล (medial orbito-frontal artery) และสมองกลีบข้าง
# ด้านหน้าสี่ในห้าส่วนของคอร์ปัส คาโลซัม (corpus callosum)
# ประมาณ 1 นิ้วของคอร์เท็กซ์ส่วนด้านหน้าและข้างศีรษะ (frontal and parietal cortex)
# ส่วนด้านหน้าของเบซัล แกงเกลีย (basal ganglia) และอินเทอร์นัลแคปซูล (internal capsule)

## การอุดตัน
การอุดตันของหลอดเลือดแดงแอนทีเรียร์ซีรีบรัลทำให้เกิดผลดังนี้
# อัมพาตของเท้าและขาด้านตรงข้าม
# สูญเสียความรู้สึกของเท้าและขาด้านตรงข้าม
# กลั้นปัสสาวะไม่อยู่ ซึ่งมักเกิดขึ้นกับการทำลายทั้งสองข้าง (bilateral damage)

## ภาพอื่นๆ

ภาพ:Arteries_beneath_brain.png|หลอดเลือดแดงที่ฐานของสมอง หลอดเลือดแดงแอนทีเรียร์ซีรีบรัลอยู่ใกล้ด้านบน ขั้วด้านขมับของซีรีบรัมและส่วนของซีรีเบลลาร์ เฮมิสเฟียร์ ถูกตัดออกทางด้านขวา มุมมองจากด้านล่าง *(คลิกที่ภาพเพื่อขยายขนาดภาพ) *
ภาพ:Gray474.png|แผนภาพแสดงจุดเริ่มต้นของแขนงหลักของหลอดเลือดแดงคาโรติด
ภาพ:Gray518.png|พื้นผิวด้านใกล้ลำตัวของซีรีบรัล เฮมิสเฟียร์ แสดงบริเวณที่เลี้ยงโดยหลอดเลือดแดงซีรีบรัล
ภาพ:Cerebral Cortex location.jpg|ตำแหน่งที่ตั้งของซีรีบรัล คอร์เท็กซ์


## แหล่งข้อมูลอื่น
* MedEd at Loyola
* SUNY Labs 
* Atlas of anatomy at UMich 
* Roche Lexicon - illustrated navigator, at Elsevier 
* Roche Lexicon - illustrated navigator, at Elsevier 
* Blood supply at neuropat.dote.hu 

อแนทีเรียร์ซีรีบรัล
หมวดหมู่:ศีรษะและคอ
บูลัน บูกียาร์โซ

**บูลัน บูกียาร์โซ** (Bulan Bugiarso) นักมวยสากลชาวอินโดนีเซีย สถิติการชก 17 ครั้ง ชนะ 10 (น็อค 6) แพ้ 7 
## ประวัติ
บูเกียร์โซเริ่มชกมวยสากลอาชีพเมื่อ 12 มิถุนายน พ.ศ. 2530 แพ้คะแนน อาหมัด ฟานดี ที่อินโดนีเซีย หลังจากนั้น ชกแพ้รวดติดต่อกันอีกสามครั้ง รวมทั้งแพ้คะแนนฟ้าประกอบ รักเกียรติยิมเมื่อ พ.ศ. 2536 ที่อินโดนีเซียและมาชกแพ้คะแนนฟ้าสั่ง พ.ธวัชชัย เมื่อ พ.ศ. 2537 ที่กรุงเทพฯ ต่อมา บูเกียร์โซคว้าแชมป์อินโดนีเซียรุ่นซูเปอร์แบนตัมเวทมาครองได้เมื่อ 21 ตุลาคม พ.ศ. 2538 เมื่อชกแก้มือ ชนะคะแนน อาหมัด ฟานดีได้สำเร็จ จากนั้น ขึ้นชิงแชมป์ PABA รุ่นซูเปอร์แบนตัมเวท เมื่อ 9 พฤษภาคม พ.ศ. 2539 ชนะน็อค อเล็กซานเดอร์ แพ็ก ที่อินโดนีเซีย แล้วมาชกนอกรอบแพ้น็อค เดช ป.เปาอินทร์ ยก 3 ที่กำแพงเพชร

บูเกียร์โซ ขึ้นชกป้องกันแชมป์ PABA ไว้ติดต่อกันได้ถึง 7 ครั้ง รวมทั้งชนะน็อค วิชิต ชูวัฒนะ ยก 12 เมื่อ พ.ศ. 2541 ด้วย บูเกียร์โซมาเสียแชมป์เมื่อ 15 พฤษภาคม พ.ศ. 2544 เมื่อเป็นฝ่ายแพ้น็อคยอดดำรง ศิษย์ยอดธง ยก 6 โดยหลังจากการชกครั้งนี้ บูเกียร์โซ่ได้รับบาดเจ็บในสมองจนต้องนอนพักในโรงพยาบาลหลายวัน แต่ไม่ได้ผ่าตัด หลังการชกครั้งนี้ บูเกียร์โซ่หยุดชกไป 1 ปี กลับมาชกอีกครั้งเมื่อ 10 กันยายน พ.ศ. 2545 ก็เป็นฝ่ายแพ้คะแนน ทอง ป.โชคชัย ที่อินโดนีเซีย บูเกียร์โซจึงแขวนนวมไป

## เกียรติประวัติ

* แชมป์อินโดนีเซียรุ่นซูเปอร์แบนตั้มเวท (2538 )
* แชมป์ PABA รุ่นจูเนียร์เฟเธอร์เวท
** ชิง 9 พฤษภาคม 2539 ชนะน็อค อเล็กซานเดอร์ แพ็ก ยก 9 ที่ จาการ์ตา
** ป้องกันแชมป์ครั้งที่ 1, 12 เมษายน 2540 ชนะน็อก​ ซูครีย์ เนเมกบาร์ยา ยก 8 ที่ ติมอร์ตะวันออก 
** ป้องกันแชมป์ครั้งที่ 2, 28 ตุลาคม 2540 ชนะทีเคโอ​ บาร์รี โอลเซน ยก 1 ที่ จาการ์ตา
** ป้องกันแชมป์ครั้งที่ 3, 30 สิงหาคม 2541 ชนะน็อค วิชิต ชูวัฒนะ ยก 12 ที่ จาการ์ตา
** ป้องกันแชมป์ครั้งที่ 4, 6 กุมภาพันธ์ 2542 ชนะน็อค วันบอย ซูมูกัต ยก 2 ที่เมดาน อินโดนีเซีย
** ป้องกันแชมป์ครั้งที่ 5, 1 พฤษภาคม 2542 ชนะคะแนน ชอย เซวีนปูเรฟ ที่ อินโดนีเซีย
** ป้องกันแชมป์ครั้งที่ 6, 27 พฤศจิกายน 2542 ชนะคะแนน นาธาน สติง ที่ อินโดนีเซีย
** ป้องกันแชมป์ครั้งที่ 7, 18 กรกฎาคม 2543 ชนะคะแนน แอนเดรส คาเบรรา ที่ จาการ์ตา
** เสียแชมป์ 15 พฤษภาคม 2544 แพ้ทีเคโอ​ ยอดดำรงค์ ศิษย์ยอดธง ยก 6 ที่ จาการ์ตา

## อ้างอิง

* สถิติการชก boxrec.com 

หมวดหมู่:นักมวยสากลชาวอินโดนีเซีย
หมวดหมู่:แชมป์มวยสากลประเทศอินโดนีเซีย
หมวดหมู่:แชมป์ PABA
คิล คีโอ

**คิล คิโอ**(/Ki Oh Kil/) นักมวยสากลชาวเกาหลีใต้ สถิติการชก 27 ครั้ง ชนะ 10 (น็อค 4) เสมอ 2 แพ้ 15

## เกียรติประวัติ

* แชมป์เกาหลีใต้รุ่นไลท์เวท (2546)
* เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นจูเนียร์เฟเธอร์เวท เมื่อ 19 กุมภาพันธ์ 2543 แพ้คะแนน ชิน ยามาโตะ ที่ โตเกียว
** ชิงแชมป์ PABA รุ่นไลท์เวท เมื่อ 8 สิงหาคม 2546 แพ้น็อค ประเวศน์ ปฐวิกรณ์ยิม ยก 7 ที่ นครราชสีมา

## อ้างอิง

* สถิติการชก boxrec.com  

หมวดหมู่:นักมวยสากลชาวเกาหลีใต้
หมวดหมู่:แชมป์มวยสากลประเทศเกาหลีใต้
กลีบสมอง

**กลีบสมอง** () เป็นส่วนหนึ่งของสมอง ในการแบ่งกลีบของสมองในระยะดั้งเดิม เป็นการแบ่งตามลักษณะทางกายวิภาค ซึ่งแสดงถึงความเกี่ยวข้องกับหน้าที่ที่ต่างๆ กันของสมอง เทเลนเซฟาลอน ซึ่งเป็นส่วนที่ใหญ่ที่สุดของสมองมนุษย์แบ่งออกได้เป็นกลีบต่างๆ เช่นเดียวกันกับสมองส่วนซีรีเบลลัม แต่หากไม่ระบุให้เจาะจงลงไป การแบ่งกลีบของสมองมักหมายถึงการแบ่งกลีบเฉพาะของซีรีบรัม

เทเลนเซฟาลอนแบ่งออกได้เป็น 4 กลีบ ได้แก่

[thumb|แผนภาพแสดง'''กลีบของสมอง'''<br /> [สมองกลีบท้ายทอย (occipital lobe) 
 สมองกลีบข้าง (parietal lobe) 
 สมองกลีบหน้า (frontal lobe) 
 สมองกลีบขมับ (temporal lobe) 
 ก้านสมอง (brain stem) 
 ซีรีเบลลัม (cerebellum)]]

# **[[สมองกลีบหน้า]]** (Frontal lobe) ทำหน้าที่เกี่ยวกับความคิด ความเสียหายของสมองส่วนนี้ทำให้เกิดการเปลี่ยนแปลงอารมณ์
# **[[สมองกลีบข้าง]]** (Parietal lobe) ทำหน้าที่สำคัญในการรวบรวมและประมวลข้อมูลความรู้สึกทั้งหลาย และหน้าที่ในการควบคุมวัตถุ ส่วนของสมองกลีบข้างนี้ยังเกี่ยวข้องกับการประมวลภาพและที่ว่าง (visuospatial processing)
# **[[สมองกลีบท้ายทอย]]** (Occipital lobe) รับความรู้สึกเกี่ยวกับการมองเห็น การเสื่อมของสมองส่วนนี้ทำให้เห็นภาพหลอน (hallucinations)
# **[[สมองกลีบขมับ]]** (Temporal lobe) รับความรู้สึกเกี่ยวกับกลิ่นและเสียง รวมทั้งการประมวลสิ่งกระตุ้นที่ซับซ้อนเช่น ใบหน้า หรือทิวทัศน์

นอกจากนี้ยังมี
* **[[สมองกลีบอินซูลา]]** (insular lobe) เป็นส่วนของคอร์เท็กซ์ที่อยู่ระหว่างและถูกปกคลุมด้วยสมองกลีบขมับและสมองกลีบข้าง ในบางตำราแยกคอร์เท็กซ์นี้ออกเป็นกลีบหนึ่งของสมอง และบางที่จัดกลุ่มกลีบนี้กับโครงสร้างลิมบิก ที่อยู่ลึกลงไปในสมองในกลีบลิมบิก (limbic lobe)
* **[[ซีรีเบลลัม]]** (Cerebellum) ทำหน้าที่เชื่อมโยงข้อมูลรับความรู้สึกกับการเคลื่อนไหว ซึ่งเกี่ยวข้องกับการรักษาร่างกายให้สมดุล ซีรีเบลลัมสามารถแบ่งออกเป็นสมองกลีบหน้า (anterior lobe), กลีบด้านหลัง (posterior lobe), และกลีบฟลอกคูโลโนดูลาร์ (flocculonodular lobe) ในบางครั้งมีการจัดให้ซีรีเบลลัมเป็นกลีบหนึ่งของสมองซึ่งถือว่าไม่ถูกต้อง

กลีบทั้งสี่หรือห้าของเทเลนเซฟาลอนแบ่งออกครึ่งหนึ่งเป็นครึ่งทรงกลม เรียกว่า ซีรีบรัล เฮมิสเฟียร์ข้างซ้ายและขวา (cerebral hemisphere) ครึ่งทรงกลมทั้งสองเชื่อมต่อกันด้วยโครงสร้างที่เรียกว่า คอร์ปัส คาโลซัม (corpus callosum) ทำให้สมองทั้งสองข้างสามารถส่งข้อมูลไปหากันและกันได้ สมองข้างซ้ายจะรับและส่งข้อมูลไปยังข้างขวาของร่างกาย และสมองข้างขวาจะทำหน้าที่เกี่ยวกับร่างกายซีกซ้าย

## ดูเพิ่ม
* สมอง
* ซีรีบรัม
* ประสาทกายวิภาคศาสตร์

## แหล่งข้อมูลอื่น

* Cerebral Lobes 

หมวดหมู่:ประสาทกายวิภาคศาสตร์
วัฏจักรแมงกานีส

**วัฏจักรแมงกานีส**คือการหมุนเวียนของแมงกานีสในสิ่งแวดล้อม แมงกานีสเป็นธาตุจำเป็นต่อพืชและสัตว์รวมถึงจุลินทรีย์หลายชนิด สามารถถูกหมุนเวียนโดยจุลินทรีย์โดยการรีดิวซ์และออกซิไดส์เช่นเดียวกับเหล็ก แมงกานีสพบในระบบนิเวศทั้งสภาพรีดิวซ์ (Mn2+) และสภาออกซิไดส์ (Mn4+) ความคงตัวขึ้นกับ pH และค่า redox potential Mn2+ จะคงตัวในสภาวะที่มีอากาศและ pH ต่ำกว่า 5.5 หรือ pH สูงกว่านี้ในสภาวะไร้ออกซิเจน

Mn4+ในรูป MnO2 ไม่ละลายน้ำและพืชเอาไปใช้ไม่ได้ ในทะเลและแหล่งน้ำจืด แมงกานีสจะตกตะกอนอยู่ในดินตะกอน แบคทีเรียและราหลายชนิดสมารถเปลี่ยน Mn2+ ไปเป็น MnO2 ได้ดังสมการ

Mn2+ + 1/2O2 + H2O → MnO2 + 2H+

แบคทีเรียที่สามารถออกซิไดส์ Mn2+ในสภาวะไร้ออกซิเจนได้ ได้แก่ *Gallionella*, *Metallogenium*, *Sphaerotilus*, *Leptothrix*, *Bacillus*, *Pseudomonas*, และ *Arthrobactor* มีแบคทีเรียหลายกลุ่มที่สามารถรีดิวซ์ Mn4+ ให้เป็น Mn2+ ซึ่งเป็นการเพิ่มการละลายและการเคลื่อนที่ของแมงกานีส ตัวอย่างเช่น *Shewanella putrefaciens* ซึ่งใช้ MnO2เป็นตัวรับอิเล็กตรอนได้
## อ้างอิง
* Atlas,R.M. and R. Bartha. 1998. Microbial Ecology: Fundamental and Application 4 edition. Menlo Park. Benjamin/Cummings. Science Plubishing. 
หมวดหมู่:ธรณีวิทยา
แฟลร์บาร์เทนเดอร์

**แฟลร์บาร์เทนเดอร์** (flair bartender) หรือ **แฟลร์บาร์เทนดิง** (flair bartending) หรือบางทีเรียกสั้นๆว่า **แฟลร์** คือ การทำงานของบาร์เทนเดอร์ที่แสดงให้ผู้ใช้บริการเพลิดเพลินกับการจัดการเครื่องมือบาร์ ขวดเหล้า และอื่นๆ ที่ถูกใช้ในการผสม
เครื่องดื่ม ค็อกเทล การแสดงเหล่านี้ผู้แสดงจะต้องมีความชำนาญ ปัจจุบันการแสดงส่วนมากจะพบเห็นได้ในการแข่งขันหรือ บาร์ที่มีการสนับสนุนให้ได้รับการแสดงจากสถานประกอบการหรือ หัวหน้าเท่านั้น การแข่งขันส่วนมากจะได้รับการสนับสนุนโดยตรงจากบริษัทเหล้า และสมาคมที่พัฒนาเทคนิคทางด้าน Flair Bartender

## แหล่งข้อมูลอื่น
* ThaiRANK 

หมวดหมู่:อาชีพ
หมวดหมู่:สุรา
กลีบหน้า

**กลีบหน้า** () เป็นกลีบที่ใหญ่ที่สุดของ 4 หลีบหลักของสมองใหญ่ในสัตว์เลี้ยงลูกด้วยนม ตั้งอยู่บริเวณหน้าสุดของซีกสมองใหญ่ (cerebral hemisphere) แต่ละข้าง โดยกลีบหน้าจะอยู่ด้านหน้ากลีบข้าง (parietal lobe) และเหนือกลีบขมับ (temporal lobe) 

## ภาพอื่น ๆ

 ภาพ:Illu cerebrum lobes.jpg|กลีบต่างๆ
 ภาพ:Gray724.png|ฐานของสมอง
 ภาพ:Gray1197.png|ภาพวาดแสดงความสัมพันธ์ของสมองและกะโหลกศีรษะ


## ดูเพิ่ม
* สมอง 
* กลีบสมอง
* เปลือกสมอง
* คอร์เทกซ์
* บริเวณโบรคา (Broca's area)
* คอร์เทกซ์กลีบหน้าผากส่วนหน้า

หมวดหมู่:สมองใหญ่
คารามอน โอซิคูลอฟ

**คารามอน โอซิคูลอฟ** () นักมวยสากลชาวอุซเบกิสถาน เกิดเมื่อ 8 มกราคม พ.ศ. 2523 ที่ เมือง Andizhan ประเทศอุซเบกิสถาน สถิติการชก 17 ครั้ง ชนะ 14 (น็อค 8) เสมอ 1 แพ้ 2

## เกียรติประวัติ

* แชมป์ยูเครนรุ่นซูเปอร์แบนตัมเวท (2548)
* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นแบนตัมเวท เมื่อ 25 เมษายน 2546 แพ้น็อค พูนสวัสดิ์ กระทิงแดงยิม ยก 6 ที่ กทม.
** ชิงแชมป์ EEBA รุ่นเฟเธอร์เวท เมื่อ 2 มีนาคม 2549 แพ้คะแนน แกนนาดีย์ เดลิซานดรู ที่ ยูเครน

## อ้างอิง

* สถิติการชก boxrec.com  

หมวดหมู่:นักมวยสากลชาวอุซเบกิสถาน
แอฟริกาคัพออฟเนชันส์

**แอฟริกาคัพออฟเนชันส์** () หรือบางทีเรียกว่า **แอฟริกาเนชันส์คัพ** (Africa Nations Cup ย่อว่า ANC) เป็นการแข่งขันสำหรับทีมชาติที่ใหญ่ที่สุดในทวีปแอฟริกาจัดขึ้นโดยสมาพันธ์ฟุตบอลแอฟริกา (CAF) โดยเริ่มจัดครั้งแรกเมื่อปี พ.ศ. 2500 (ค.ศ. 1957) โดยตั้งแต่ปี พ.ศ. 2511 เป็นต้นมาการแข่งขันถูกจัดขึ้นทุกสองปี

ในครั้งแรกที่จัดเริ่มต้นใน ปี 1957 นั้นมีประเทศเข้าร่วม 3 ทีม อียิปต์ ซูดาน และ เอธิโอเปีย ซึ่งในปัจจุบันได้มีประเทศในทวีปแอฟริกาทั้งหมดเข้าร่วมการแข่งขัน โดยรอบสุดท้ายจะมีทีมร่วมแข่งขันทั้งหมด 24 ทีม ซึ่งแบ่งออกเป็น 6 กลุ่ม กลุ่มละ 4 ทีม โดยสองทีมที่คะแนนที่ดีที่สุดในแต่ละสายจะผ่านเข้าสู่รอบแพ้คัดออก

ประเทศที่มีผลงานดีที่สุดคือ อียิปต์ ซึ่งชนะทั้งหมด 7 ครั้ง ตามมาด้วย แคเมอรูน ซึ่งชนะทั้งหมด 5 ครั้ง และ กานา ซึ่งชนะทั้งหมด 4 ครั้ง

ถ้วยการแข่งขันมีการเปลี่ยนแปลงทั้งหมด 3 รูปแบบ โดยถ้วยที่ใช้ในปัจจุบันเริ่มมีการมอบให้ตั้งแต่ปี 2002

## ผลการแข่งขัน

## ความสำเร็จในแอฟริกาคัพออฟเนชันส์

thumb|350px|แผนที่ประเทศในทวีปแอฟริกาแบ่งสีตามผลงานที่ดีที่สุด
thumb|350px|ภาพแผนที่ทวีปแอฟริกา แสดงจำนวนการชนะเลิศ ของทีมชาติแต่ละประเทศ
* เจ้าภาพ

## อ้างอิง

## แหล่งข้อมูลอื่น

* Africa Cup of Nations page at Confédération Africaine de Football
* Coverage for the Rec.Sport.Soccer.Statistics Foundation
* Historical Records from BBC Sport


หมวดหมู่:การแข่งขันฟุตบอลระหว่างประเทศ
จารุวัฒน์ วิเศษสมบัติ

**จารุวัฒน์ วิเศษสมบัติ**  นักร้องนำวงอินคา เกิดเมื่อวันที่ 12 พฤษภาคม พ.ศ. 2506 ที่ตำบลจะบังติกอ อำเภอเมือง จังหวัดปัตตานี มีพี่น้อง 4 คน อ้อมเป็นพี่ชายคนโต จบการศึกษาชั้นอนุบาล ที่โรงเรียนอนุบาลมานะศึกษา จังหวัดยะลา แล้วไปต่อที่โรงเรียนวรคามินอนุสรณ์ จนมาจบ ป.7 ที่โรงเรียนบ้านสะบารัง จังหวัดปัตตานี จากนั้นก็ได้ย้ายตามครอบครัวเข้ากรุงเทพฯ และมาต่อชั้นมัธยมที่โรงเรียนสามเสนวิทยาลัย จบปริญญาตรีคณะนิติศาสตร์ มหาวิทยาลัยรามคำแหง 

อ้อมเริ่มเล่นดนตรีตั้งวงกับเพื่อน ๆ สมัยเรียน ชื่อวง “English” เล่นตามงานโรงเรียน จนกระทั่งปี 2 ก็เริ่มออกไปเล่นตามร้านอาหาร ต่อมาได้รับการชักชวนให้มาทำผลงานเพลงในนาม “คนคู่” ร่วมกับอาร์ม ในสังกัด "ซาวนด์สเกล" มีผลงานออกมา 2 ชุด ประสบความสำเร็จพอสมควร หลังจากนั้น ได้รับการชักชวนจากนิติพงษ์ ห่อนาค และเรวัต พุทธินันท์ แห่งจีเอ็มเอ็ม แกรมมี่ ให้ออกผลงานเพลง ร่วมกับศักดา พัทธสีมา และนล สิงหลกะ และด้วยความบังเอิญที่ทั้งอ้อม ดาและอ๋อ ต่างก็ไว้ผมยาว จึงได้คิดหาสมาชิกอีก 3 คนที่ไว้ผมยาวเหมือนกัน คือ ปิติ ดวงพิกุล, รณภพ อรรคราช และวรวิทย์ พิกุลทอง รวมตัวกันเป็น 6 หนุ่มผมยาวในนาม “วงอินคา”

## ผลงาน
### ผลงานเพลง
* คนคู่ อัลบั้ม คนคู่
* คนคู่ อัลบั้ม ขนมปังสังขยา
* อินคา อัลบั้ม คนล่าฝัน
* โกแกง อัลบั้ม คงเดิม
* ยูจีน อัลบั้ม ยูจีน
* อัลบั้มเดี่ยว To Night In Love
* อินคา อัลบั้ม Replay (รวมฮิต)
* อินคา อัลบั้ม INCA Arrival

### ผลงานกีฬา
* นักฟุตบอลทีม แมงปอล้อคลื่น
* นักฟุตบอลทีม Gman ของแกรมมี่

หมวดหมู่:บุคคลจากอำเภอเมืองปัตตานี
หมวดหมู่:นักร้องชายชาวไทย
หมวดหมู่:นักกีตาร์ชาวไทย
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากโรงเรียนสามเสนวิทยาลัย
หมวดหมู่:ผู้ให้ความบันเทิงจากจังหวัดปัตตานี
รณภพ อรรคราช

**รณภพ อรรคราช (เต้ย)** มือกีต้าร์ วงอินคา และ วูล์ฟแพ็ค เกิดเมื่อวันที่ 20 กันยายน พ.ศ. 2507 ที่กรุงเทพฯ จบการศึกษาระดับอนุบาลจากโรงเรียนโชติศึกษา  ชั้นประถมที่โรงเรียนค่ายนารายณ์ศึกษา จังหวัดลพบุรี และ โรงเรียน ภ.ป.ร. ราชวิทยาลัย ในพระบรมราชูปถัมภ์ จังหวัดนครปฐม จนจบ ม.3  จบชั้นมัธยมที่โรงเรียนพิบูลวิทยาลัย จังหวัดลพบุรี และปริญญาตรีคณะรัฐศาสตร์ มหาวิทยาลัยรามคำแหง

เริ่มเล่นดนตรีตั้งแต่สมัยประถม ได้รับตำแหน่งแซ็กโซโฟน ในวงดุริยางค์ของโรงเรียน ภปร. ต่อมาเริ่มหัดเล่นกีตาร์ จนได้รับเลือกให้เล่นในวงของโรงเรียน และได้เป็นตัวแทนไปประกวดระดับจังหวัด  ต่อมาเข้าเรียนดนตรีที่โรงเรียนดนตรีสยามกลการ จนจบหลักสูตรขั้นสูง ได้รับแต่งตั้งให้เป็นอาจารย์ประจำสอนวิชากีตาร์คลาสสิกที่ จังหวัดอุตรดิตถ์ หลังจากนั้นได้ลาออกมาเล่นดนตรีตามร้านอาหาร และก่อตั้งวง “การันตี” เพื่อประกวดในงานของสยามกลการ และได้รับรางวัลที่ 3 จึงทำให้ เรวัต พุทธินันทน์ เห็นความสามารถ และชักชวนมาเป็นนักดนตรีแบ็คอัพให้ แหวน ฐิติมา สุตสุนทร ภายใต้ชื่อวง “นิวเคลียร์” และเข้าร่วมเป็นสมาชิกในวงอินคา ในเวลาต่อมา และต่อมา จากการรวมตัวกันของนักดนตรีรุ่นเก่า ทำให้มีการชักชวนนักดนตรีรุ่นเก่ามาตั้งวง หนึ่งในนั้นมีเต้ยด้วย และรวมตัวกันเป็นวง เดอะ พาเลซ

## ผลงาน

### เพลง
* อินคา อัลบั้ม คนล่าฝัน
* อินคา อัลบั้ม ตามรอยตะวัน
* วูล์ฟแพ็ค อัลบั้ม วูล์ฟแพ็ค
* วูล์ฟแพ็ค อัลบั้ม Acoustic Light
* วูล์ฟแพ็ค อัลบั้ม เพลงประกอบภาพยนตร์ 2499 อันธพาลครองเมือง
* อินคา อัลบั้ม Replay (รวมฮิต)
* อินคา อัลบั้ม INCA Arrival

### ผลงานดนตรีอื่น ๆ
* Producer อัลบั้ม หนุ่ม คงกระพัน (คงกระพัน แสงสุริยะ)
* Producer อัลบั้ม Being (อชิตะ ปราโมช ณ อยุธยา)
*Produce อัลบั้ม เฟี้ยวฟ้าว (ชายกะสัน)
* แต่งทำนองเพลง ฉันยังอยู่
* นักแต่งเพลงและโปรดิวเซอร์ สังกัดบริษัท แกรมมี่ โกลด์ 
* แต่งทำนองเพลง ทรายกับทะเล (นันทิดา แก้วบัวสาย ประกอบละคร เรื่องกัลปังหา)

### ผลงานด้านอื่น ๆ
* เปิดห้องห้องบันทึกเสียง Feedbacker Studio
* ทำเพลงโฆษณา, เพลงประกอบภาพยนตร์ และเพลงประกอบละคร

หมวดหมู่:นักกีตาร์ชาวไทย
หมวดหมู่:บุคคลจากโรงเรียน ภ.ป.ร. ราชวิทยาลัย ในพระบรมราชูปถัมภ์

หมวดหมู่:บุคคลจากโรงเรียนพิบูลวิทยาลัย
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
วรวิทย์ พิกุลทอง

**วรวิทย์ พิกุลทอง (บอย)** มือคีย์บอร์ด วงอินคา เกิดเมื่อวันที่ 27 มีนาคม 2514 ที่จังหวัดสกลนคร มีพี่น้อง 2 คน บอยเป็นน้องคนเล็ก เรียนเตรียมอนุบาลที่ จ.สกลนคร จากนั้นเข้าเรียนต่อชั้นอนุบาลจนถึงประถมที่จังหวัดนครราชสีมา ชั้นมัธยมที่โรงเรียนเบญจมราชรังสฤษฎิ์ จังหวัดฉะเชิงเทรา และสำเร็จปริญญาตรีวิทยาศาสตรบัณฑิต สาขา ฟิสิกส์ มหาวิทยาลัยศรีนครินทรวิโรฒ ประสานมิตร 

บอยเริ่มเล่นอิเล็กโทนเมื่ออายุ 14 ปี ในวงดนตรีของพี่ชาย จากนั้นก็ได้เข้ามาเรียนเปียโนที่โรงเรียนดนตรีสยามกลการ สาขาปทุมวัน จนได้กลายเป็นหัวหน้าวงดนตรีประจำโรงเรียน และเป็นสมาชิกวงดนตรีอาชีพประจำจังหวัด (วงศรีโสธร) ในที่สุด ในช่วงที่ศึกษาระดับมหาวิทยาลัยที่กรุงเทพฯ และเล่นดนตรีกับเพื่อน ๆ ได้ไปซ้อมดนตรีที่ห้องซ้อมย่านดินแดง จึงมีโอกาสเล่นดนตรีเป็นวงแบ็คอัพ และได้รู้จักกับศักดา พัทธสีมา (ดา) บอยจึงได้รับการชักชวนเข้าเป็นสมาชิกของวงอินคา

## ผลงาน
### ผลงานเพลง
* อินคา อัลบั้ม คนล่าฝัน
* อินคา อัลบั้ม ตามรอยตะวัน
* นักดนตรีคอนเสิร์ต จากเพื่อน พี่และน้อง แด่เรวัต พุทธินันท์
*นักดนตรีคอนเสิร์ต พลังแผ่นดิน
* นักดนตรีอัลบั้ม Rock For Life
* อินคา อัลบั้ม Replay (รวมฮิต)
* อินคา อัลบั้ม INCA Arrival

### ผลงานดนตรีอื่น ๆ
* นักแต่งเพลง สังกัดบริษัท คีตา เรคคอร์ดส อาทิเช่น แอนเดรีย สวอเรซ, T-Skirt
* Producer อัลบั้ม Turquoise (วรรธนา วีรยวรรธน)
* นักแต่งเพลงและโปรดิวเซอร์ สังกัดบริษัท แกรมมี่ แกรนด์ 
* เรียบเรียงดนตรีเพลง อยากให้รู้ว่าเหงา (เจตริน วรรธนะสิน อัลบั้ม J-Day)
* แต่งทำนองเพลง ชั้นหนึ่ง (เสาวลักษณ์ ลีละบุตร อัลบั้ม Amp 1st Floor)
* แต่งทำนองเพลง เราไม่เคยลำบาก (ปีเตอร์ คอร์ป ไดเรนดัล อัลบั้ม หิน ผา กา ดาบ)
* นักแต่งเพลงและโปรดิวเซอร์ สังกัดบริษัท อาร์ พี จี 
* แต่งทำนองเพลง ไม่ต้องมีคำบรรยาย (มิสเตอร์ทีม อัลบั้ม Money Money)
* แต่งทำนองเพลง รู้ตัวว่าดีไม่พอ (ธีรภัทร์ สัจจกุล อัลบั้ม Teerapat)
* Producer อัลบั้ม Guitar Story (ชวิน จิตสมบูรณ์)
* เรียบเรียงดนตรีเพลง รักครั้งแรก (เพลงประกอบภาพยนตร์ แฟนฉัน)
* Producer อัลบั้ม INCA Arrival
* แต่งทำนองเพลง รักแท้มีแค่ครั้งเดียว

### ผลงานด้านอื่น ๆ
* แสดงภาพยนตร์เรื่อง เพื่อนซื่อพา...ก๊อง (พ.ศ. 2536)
* แสดงเป็นพระเอกมิวสิควิดีโอ เพลง "ต้องการด่วน" ของ อินคา (พ.ศ. 2537)
* อาจารย์ของสถาบัน GenxAcademy ภาควิชา Computer Music (ถึง พ.ศ. 2546)

หมวดหมู่:บุคคลจากคณะวิทยาศาสตร์ มหาวิทยาลัยศรีนครินทรวิโรฒ
หมวดหมู่:บุคคลจากจังหวัดสกลนคร‎‎
หมวดหมู่:นักดนตรีชาวไทย
หมวดหมู่:นักแต่งเพลงชาวไทย
ปิติ ดวงพิกุล

**ปิติ ดวงพิกุล**  มือเบส วงอินคา เกิดเมื่อวันที่ 14 พฤศจิกายน 2509 เป็นนักดนตรีชาวไทย ที่ จังหวัดน่าน จบระดับประถมศึกษา และมัธยม 1 จากโรงเรียนประจำจังหวัดน่าน และย้ายตามคุณพ่อเข้ากรุงเทพฯ เข้าเรียนต่อ ม.2 ที่โรงเรียนปานะพันธ์ จนจบชั้น ม.3 และเข้าเรียนต่อที่วิทยาลัยช่างศิลป์ ในระหว่างเรียนได้เล่นกีตาร์เบสในวงดนตรีที่ช่างศิลป์ เมื่อเรียนจบจากช่างศิลป์ ได้เข้าเรียนดนตรีในโรงเรียนดนตรีสยามกลการ จากนั้นก็รวมวงกับเพื่อน ๆ ไปเล่นดนตรีตามผับ ตามร้านอาหาร ได้รับการติดต่อจากเพื่อนให้เข้ามาร่วมเป็นวงแบ็คอัพให้กับวง “คนคู่” ทำให้ป๊อบได้รู้จักและสนิทกับจารุวัฒน์ วิเศษสมบัติ (อ้อม) ต่อมาป๊อบรวมวงกับเพื่อน ๆ ในชื่อวง “เม็ดทราย” แต่งเพลงและทำดนตรีไปเสนอค่ายเพลงต่าง ๆ แต่ก็ไม่ได้รับการติดต่อกลับ ป๊อบจึงเล่นดนตรีแบ็คอัพให้กับคนคู่ต่อไปจนคนคู่หยุดทำงานเพลง ต่อมาป๊อบได้รับการติดต่อจากอ้อมให้เข้ามาร่วมเป็นสมาชิกของวง “อินคา”

## ผลงาน
### ผลงานเพลง
* อินคา อัลบั้ม คนล่าฝัน
* โกแกง อัลบั้ม คงเดิม
* อินคา อัลบั้ม Replay (รวมฮิต)
* อินคา อัลบั้ม INCA Arrival

### ผลงานดนตรีอื่น ๆ
* นักแต่งเพลงและโปรดิวเซอร์ สังกัดบริษัท เมกเกอร์เฮด 
* ไบรโอนี่ อัลบั้ม Briohny
* Producer อัลบั้ม In The Name Of Love (วรรธนา วีรยวรรธน)
* Producer อัลบั้ม Post To The Past (วรรธนา วีรยวรรธน)
* นักแต่งเพลงและโปรดิวเซอร์ สังกัดบริษัท จีนี่ เรคคอร์ด 
* Producer อัลบั้ม บรรเจิด สินธุ (บรรเจิด สินธุ)

หมวดหมู่:นักดนตรีจากจังหวัดน่าน
หมวดหมู่:นักกีตาร์เบสชาวไทย
หมวดหมู่:บุคคลจากสถาบันบัณฑิตพัฒนศิลป์
จักรวรรดิอาณานิคมฝรั่งเศส

**จักรวรรดิอาณานิคมฝรั่งเศส** () ประกอบด้วยอาณานิคมโพ้นทะเล, รัฐในอารักขา และ รัฐบริวารที่อยู่ภายใต้การปกครองของรัฐบาลฝรั่งเศสในกรุงปารีส ซึ่งเริ่มต้นขึ้นในศตวรรษที่ 16 โดยจักรวรรดิอาณานิคมฝรั่งเศสถูกแบ่งออกเป็นสองยุค คือจักรวรรดิอาณานิคมฝรั่งเศสที่หนึ่ง ซึ่งสิ้นสุดลงในปี ค.ศ. 1814 เมื่อนโปเลียนถูกถอดจากราชบัลลังก์ และเริ่มเข้าสู้ยุคจักรวรรดิอาณานิคมฝรั่งเศสที่ 2 อีกครั้งในปี 1830 เมื่อฝรั่งเศสเข้ายึดครองแอลจีเรีย และเริ่มเสื่อมถอยลงจากสงครามในเวียดนาม (1955) และแอลจีเรีย (1962) ซึ่งนำไปสู่การประกาศเอกราชจากฝรั่งเศสในอีกหลายๆประเทศภายหลังปี 1960

## อาณานิคม
* แอฟริกาตะวันตกของฝรั่งเศส
**มอริเตเนีย
**เซเนกัล
**อัลเบลดา
**เฟรนช์ซูดาน
**เฟรนช์กินี
**ไอวอรีโคสต์
**อาณานิคมไนเจอร์ของฝรั่งเศส
**อัปเปอร์วอลตาภายใต้การปกครองของฝรั่งเศส
**ฟรานซ์ดาโฮมี่
**โตโกแลนด์ของฝรั่งเศส

* แอฟริกากลางของฝรั่งเศส
**กาบอง
**แคเมอรูนของฝรั่งเศส
**คองโกของฝรั่งเศส
**อุบังกุย-ชารี
**อาณานิคมชาดของฝรั่งเศส

* แอฟริกาเหนือของฝรั่งเศส
**แอลจีเรียของฝรั่งเศส
**ดินแดนอารักขาตูนิเซียของฝรั่งเศส
**โมร็อกโกของฝรั่งเศส

* แอฟริกาตะวันออกของฝรั่งเศส
**มาดากัสการ์ของฝรั่งเศส
**คอโมโรส
**อาณานิคมหมู่เกาะในมหาสมุทรอินเดีย
**โซมาลีแลนด์ของฝรั่งเศส

## ประชากรศาสตร์
### ประชากร ค.ศ. 1919 และ ค.ศ. 1940

### ดินแดนที่ฝรั่งเศสตั้งถิ่นฐาน

 
## อ้างอิง

 
## แหล่งข้อมูลอื่น
* *[http://www.aljazeera.com/programmes/specialseries/2013/08/201387113131914906.html The French African Connection]  (2013)*, 3 part documentary series by Al Jazeera
* ''French Colonial History'' an annual volume of refereed, scholarly articles
* L'Afrique francophone
* French Colonialism, lecture on the colonial period 1871 to 1914, via Open Yale Courses (45-min audio/video/text)
* Area Of French Empire in 1940 

หมวดหมู่:ประวัติศาสตร์ฝรั่งเศส
ฝ
ฝรั่งเศส

หมวดหมู่:จักรวรรดิฝรั่งเศส
หมวดหมู่:รัฐและดินแดนที่ก่อตั้งในคริสต์ศตวรรษที่ 16
หมวดหมู่:สิ้นสุดในคริสต์ศตวรรษที่ 20
หมวดหมู่:รัฐและดินแดนที่ก่อตั้งในปี พ.ศ. 2077
หมวดหมู่:สิ้นสุดในปี พ.ศ. 2523
นล สิงหลกะ

**นล สิงหลกะ**  เป็นมือกลอง และนักร้องนำวงอินคา และวูล์ฟแพ็ค

## ประวัติ
**นล สิงหลกะ** เกิดเมื่อวันที่ 7 ตุลาคม พ.ศ. 2508 ที่โรงพยาบาลจุฬาลงกรณ์ กรุงเทพฯ เป็นบุตรคนที่ 4 ในบรรดาพี่น้อง 5 คน เป็นลูกชายคนโตของครอบครัว อ๋อจบการศึกษาระดับอนุบาลที่โรงเรียนราชินีบน และโรงเรียนอนุบาลวัดปรินายก ระดับประถมที่ โรงเรียนราชวินิต มัธยมที่โรงเรียนราชวินิตมัธยม และปริญญาตรี มหาวิทยาลัยรามคำแหง

เขาเริ่มตีกลองมาตั้งแต่เด็ก ๆ และพี่น้องทั้ง 5 คนต่างก็ชอบเล่นดนตรี จึงได้รับการสนับสนุนจากคุณพ่อคุณแม่ ให้ออกผลงานเพลงร่วมกันในนาม “สิงหลกะ” ถึง 2 ชุด จากนั้นได้เป็นนักแสดง รับบทพระเอกในละครเรื่อง “วัยซน” ของค่าย กันตนา และร่วมแสดงในละครเรื่อง “ผู้พิทักษ์ความสะอาด” และ “บนถนนสายเดียวกัน” นอกจากนี้เป็นพิธีกรในรายการ “ตลาดนัดเพลงดัง” รวมทั้งมีงานถ่ายแบบ  ต่อมาอ๋อได้มีโอกาสพบกับ ไพบูลย์ ดำรงชัยธรรม,  เรวัติ พุทธินันท์, นิติพงษ์ ห่อนาค แห่งจีเอ็มเอ็ม แกรมมี่ จึงทำให้อ๋อได้มีโอกาสทำงานเพลงร่วมกับ ศักดา พัทธสีมา (ดา), จารุวัฒน์ วิเศษสมบัติ (อ้อม), ปิติ ดวงพิกุล (ป๊อบ), รณภพ อรรคราช (เต้ย) และ วรวิทย์ พิกุลทอง (บอย) ในนาม “วงอินคา”

## ผลงาน
### ผลงานเพลง
* สิงหลกะ อัลบั้ม ดอกไม้สื่อความรัก
* สิงหลกะ อัลบั้ม ยิ้ม
* อินคา อัลบั้ม คนล่าฝัน
* โกแกง อัลบั้ม คงเดิม
* วูล์ฟแพ็ค อัลบั้ม วูล์ฟแพ็ค
* วูล์ฟแพ็ค อัลบั้ม Acoustic Light
* วูล์ฟแพ็ค อัลบั้ม เพลงประกอบภาพยนตร์ 2499 อันธพาลครองเมือง
* นักดนตรีอัดเสียง อัสนี-วสันต์ อัลบั้ม จินตนาการ
* นักดนตรีแบ็คอัพ อ.ธนิสร์ ศรีกลิ่นดี
* อินคา อัลบั้ม Replay (รวมฮิต)
* อินคา อัลบั้ม INCA Arrival
*ละคร หุ่นไล่กา พ.ศ. 2538

### ผลงานดนตรีอื่น ๆ
* Producer อัลบั้ม Joy Take One (ศิริลักษณ์ ผ่องโชค)
* มือกลอง อัลบั้ม ซึม เศร้า เหงา แฮงค์ (ยืนยง โอภากุล)
*มือกลอง อัลบั้ม มนต์เพลงคาราบาว
*มือกลอง คอนเสิร์ต มนต์เพลงคาราบาว

### ผลงานด้านอื่น ๆ
* แสดงละครเรื่องวัยซน, ผู้พิทักษ์ความสะอาด, บนถนนสายเดียวกัน, สาวน้อยคาเฟ่, เพลงดินกลิ่นดาว
* พิธีกรรายการตลาดนัดเพลงดัง
* นายแบบ

หมวดหมู่:นักตีกลอง
หมวดหมู่:นักร้องชายชาวไทย
หมวดหมู่:นักดนตรีชาวไทย
หมวดหมู่:บุคคลจากโรงเรียนราชินีบน
หมวดหมู่:บุคคลจากคณะสื่อสารมวลชน มหาวิทยาลัยรามคำแหง
หมวดหมู่:บุคคลจากกรุงเทพมหานคร
หมวดหมู่:สกุลสิงหลกะ
การจ้างงานเต็มที่

**การจ้างงานเต็มอัตรา** () หมายถึงสถาวะที่ทุกคนที่อยู่ในวัยทำงานซึ่งต้องการทำงาน สามารถที่จะหางานทำได้ทุกคน เป็นภาวะที่เศรษฐกิจไม่มีการว่างงานโดยไม่สมัครใจหรืออาจจะมีการว่างงานโดยความสมัครใจอยู่บ้างก็ได้

หมวดหมู่:เศรษฐศาสตร์มหภาค
ธงชาติปาเลสไตน์

[thumb|200px|[ไฟล์:FIAV 111111.svg|23px ธงขบวนการปฏิวัติอาหรับ (พ.ศ. 2491 - พ.ศ. 2501) สัดส่วนธง 2:3]]

**ธงชาติ[[รัฐปาเลสไตน์]]** () มีที่มาจากธงขบวนการปฏิวัติอาหรับ และ ใช้แทนประชาชนชาวปาเลสไตน์ในทาง (*[[โดยพฤตินัย|พฤตินัย]]*) ตั้งแต่ พ.ศ. 2507

## คำอธิบาย
มีลักษณะเป็นธงสามสีแบ่งตามแนวนอน 3 แถบ ความกว้างเท่ากันทุกแถบ สีดำ - ขาว - เขียว (เรียงจากบนลงล่าง) ที่ด้านคันธงนั้นเป็นรูปสามเหลี่ยมสีแดง (สีเหล่านี้เป็นสีธงของกลุ่มพันธมิตรอาหรับ) ลักษณะของธงนี้คล้ายคลึงกับธงของพรรคบะอัธ ธงชาติซาฮาราตะวันตก ธงชาติซูดาน และธงชาติจอร์แดน โดยแบบร่างของธงผืนนี้สิ่งที่เกิดจากการปฏิวัติอาหรับ (พ.ศ. 2459 - 2461) ธงชาติปาเลสไตน์ถูกใช้ในช่วงระยะเวลาสั้นของสหพันธรัฐอาหรับ ของอิรัก และ จอร์แดน โดยธงขบวนการปฏิวัติอาหรับ มีลักษณะเหมือนกัน แต่ผิดแผกที่การจัดแถบสีธง (ธงขบวนการปฏิวัติอาหรับแถบสีขาวอยู่ด้านล่างสุด)

ปัจจุบันนี้ธงปาเลสไตน์มีการใช้กันอย่างกว้างขวาง เพื่อแสดงสิทธิอำนาจในเขตปกครองตนเองปาเลสไตน์

## ประวัติ
ต้นกำเนิดของธงผืนนี้มาจากความขัดแย้งและตำนาน ในช่วงระยะเวลาหนึ่ง สีของธงขบวนการปฏิวัติอาหรับได้พรรณาบทกวี จากวรรณคดีสโมสรอาหรับ เมืองคอนสแตนติโนเปิล พ.ศ. 2452 เป็นคำพูดในศตวรรษที่สิบสามจากบทกวีอาหรับชอง ซาฟี อดิน อัลฮารี:

คำแนะนำของธงนี้มาจากสันนิบาติยุวชนอาหรับ ที่ตั้งสมาคมในกรุงปารีส เมื่อปี พ.ศ. 2454 ส่วนอีกแบบหนึ่งออกแบบโดย เซอร์มาร์ก สกาย เจ้าหน้าที่กระทรวงต่างประเทศของสหราชอาณาจักรประจำอาณานิคมปาเลสไตน์ โดยอธิบายความเป็นมาดังนี้ ธงนี้ออกแบบโดย ชาริฟ ฮุสเซน เพื่อใช้ในการปฏิวัติอาหรับเมื่อ พ.ศ. 2459 และได้ใช้เป็นธงของขบวนการปฏิวัติอาหรับ (Arab National movement) ในปี พ.ศ. 2460

ธงผืนนี้มีลักษณะเป็นธงสามสีแบ่งตามแนวนอน 3 แถบ ความกว้างเท่ากันทุกแถบ สีดำ-เขียว-ขาว สัดส่วน 2:3 ลักษณะดังที่ได้อธิบายข้างต้น ซึ่งแบบร่างของธงผืนนี้ มีแรงบันดาลใจมาจากการปฏิวัติอาหรับเพื่อต่อต้านจักรวรรดิออตโตมัน ส่วนธงชาติของปาเลสไตน์ใต้อาณัติของสหราชอาณาจักร อ่านเพิ่มเติมที่ ธงปาเลสไตน์ในอาณัติ

เมื่อวันที่ 18 ตุลาคม พ.ศ. 2491 ธงขบวนการปฏิวัติอาหรับได้ประกาศใช้เป็นธงของรัฐปาเลสไตน์ ภายใต้การรับรองของสันนิบาตอาหรับ โดยธงชาติที่ใช้อยู่ในขณะนี้ดัดแปลงจากธงขบวนการปฏิวัติอาหรับเพียงเล็กน้อย ต่อมาองค์การปลดปล่อยปาเลสไตน์ (PLO) ได้ประกาศใช้ธงนี้เป็นธงของรัฐปาเลสไตน์ และ ผู้สนับรัฐปาเลสไตน์ เมื่อวันที่ 15 พฤศจิกายน พ.ศ. 2531

## ดูเพิ่ม
* ธงขบวนการปฏิวัติอาหรับ
* ธงชาติจอร์แดน
* ธงชาติอิรัก
* ฟิดาอี

## อ้างอิง

## แหล่งข้อมูลอื่น

* 
* ประวัติธงชาติปาเลสไตน์
* ความหมายของธงชาติปาเลสไตน์ จากสถาบันสังคมวิทยาแห่งปาเลสไตน์สำหรับนักเรียนนานาชาติ 

หมวดหมู่:ปาเลสไตน์
หมวดหมู่:ธงประจำดินแดนที่ไม่ใช่รัฐอธิปไตย
หมวดหมู่:ข้อโต้เถียงเกี่ยวกับธง
เจงกิส ข่าน (แก้ความกำกวม)

**เจงกิส ข่าน** อาจหมายถึง
* เจงกิส ข่าน จักรพรรดิชาวมองโกล
* เจงกิส ข่าน (วงดนตรี) วงดนตรีแนวดิสโกจากประเทศเยอรมนี
** เจงกีส ข่าน (เพลง) เพลงโดยวงเจงกิส ข่าน ซึ่งรอยัล สไปรท์ นำทำนองเพลงดังกล่าวมาดัดแปลงเป็นเพลงภาษาไทยในชื่อเดียวกัน
* เจงกิส ข่าน (วิดีโอเกม) วิดีโอเกมในปี ค.ศ. 1987 ผลิตโดยโดยโคเอ
* เนื้อแกะย่างเจงกิสข่าน อาหารทำจากเนื้อแกะของฮกไกโด ญี่ปุ่น
จดหมาย

thumb|right|250px|จดหมายและซองจดหมาย
**จดหมาย** คือข้อความที่เขียนขึ้นเพื่อส่งสารจากบุคคลหนึ่งไปยังบุคคลหนึ่ง อาจมีความหมายรวมไปถึงกระดาษหรือสื่อที่ใช้เขียนหรือสร้างจดหมายนั้น ในอดีตก่อนคริสต์ศตวรรษที่ 19 จดหมายเป็นการสื่อสารที่เชื่อถือได้เพียงชนิดเดียวระหว่างบุคคลสองคนจากสถานที่ต่างกัน โดยการส่งผ่านทางนกพิราบสื่อสารหรือด้วยบริการไปรษณีย์ เมื่อเทคโนโลยีพัฒนามากขึ้น มีการประดิษฐ์โทรเลข โทรศัพท์ โทรสาร หรือแม้กระทั่งอินเทอร์เน็ต ซึ่งสามารถส่งสารได้รวดเร็วกว่าจดหมาย ทำให้จดหมายลดความสำคัญลงไป

จดหมายอาจมีรูปแบบการเขียนที่ตายตัวสำหรับการใช้งานอย่างเป็นทางการ เช่น จดหมายราชการ จดหมายเพื่อการติดต่อทางธุรกิจ ส่วนใหญ่จะประกอบด้วย ชื่อและที่อยู่ของผู้เขียน วันที่เขียน ชื่อและที่อยู่ของผู้รับ หัวเรื่อง เนื้อความ คำลงท้าย และลายเซ็น และอาจมีตราประทับหรือเครื่องหมายอื่น ๆ ตามรูปแบบที่กำหนด

จดหมายที่ส่งทางไปรษณีย์ อาจอยู่ในรูปแบบของจดหมายธรรมดาที่ต้องใส่ในซองจดหมาย หรือรูปแบบไปรษณียบัตร ไปรษณียบรรณ การส่งจดหมายจำเป็นต้องจ่าหน้าที่อยู่ของผู้รับให้ชัดเจน และชำระค่าธรรมเนียมก่อนส่งจดหมายให้เจ้าหน้าที่ หรือติดแสตมป์แล้วหย่อนลงตู้ไปรษณีย์ จากนั้นจดหมายจะถูกส่งไปตามกระบวนการไปยังผู้รับตามที่ได้จ่าหน้าไว้ หากจดหมายไม่ได้ติดแสตมป์อาจมีการเรียกเก็บเงินค่าธรรมเนียมปลายทาง และหากที่อยู่ปลายทางไม่มีผู้รับ จดหมายจะถูกตีกลับไปยังผู้ส่ง

ในการเขียนจดหมายที่ได้รับการบันทึกไว้ เช่น ไกลบ้าน ซึ่งเป็นพระราชหัตถเลขา ที่พระบาทสมเด็จพระจุลจอมเกล้าเจ้าอยู่หัวทรงเขียนถึงเจ้าฟ้าหญิงนิภานภดลฝ่ายเดียว พ่อสอนลูก ของนายทวี บุณยเกตุ อดีตนายกรัฐมนตรี ซึ่งเขียนถึงลูกในขณะลี้ภัยการเมืองอยู่ในปีนัง ส่วนสาส์นสมเด็จเป็นจดหมายโต้ตอบ ระหว่างสมเด็จกรมพระยาดำรงราชานุภาพ กับสมเด็จเจ้าฟ้ากรมพระยานริศรานุวัดติวงศ์ และ บันทึกความรู้ เป็นจดหมายโต้ตอบระหว่างสมเด็จเจ้าฟ้ากรมพระยานริศรานุวัดติวงศ์ กับ พระยาอนุมานราชธน เป็นต้น

## ดูเพิ่ม
* จดหมายลูกโซ่
* ที่มา
* อีเมล
* บริการข้อความสั้น (SMS)

หมวดหมู่:การสื่อสาร
หมวดหมู่:ไปรษณีย์
หมวดหมู่:ผลิตภัณฑ์กระดาษ
หมวดหมู่:จดหมาย
ความเติบโตทางเศรษฐกิจ

**ความเติบโตทางเศรษฐกิจ** หมายถึงการเพิ่มขึ้นในมูลค่าตลาดของสินค้าและบริการเมื่อปรับผลจากเงินเฟ้อแล้วที่ผลิตได้ในระบบเศรษฐกิจชั่วขณะหนึ่ง มักจะวัดในรูปของอัตราการเพิ่มขึ้นในรูปของร้อยละของผลิตภัณฑ์มวลรวมภายในประเทศที่แท้จริง หรือ จีดีพีที่แท้จริง

หมายถึงการเพิ่มขึ้นของอัตราส่วนของผลผลิตต่อวัตถุดิบที่ใช้เพื่อการผลิต และเป็นการเพิ่มขึ้นของประสิทธิผลของแรงงานและการเพิ่มประสิทธิผลของปัจจัยการผลิต สมถรรนะในการผลิตของแรงงานจะเพิ่มขึ้นโดยผ่านกระบวนการเรียนรู้ด้วยการศึกษาอย่างเป็นระบบหรือการอบรม สมถรรนะในการผลิตของทุนจะเพิ่มขึ้นด้วยการปรับปรุงเทคโนโลยีการผลิตและการใช้ปัจจัยทุนเข้มข้นมากขึ้น การขยายตัวทางเศรษฐกิจยิ่งเร็วเท่าใดแสดงว่ามีการเสียสละทรัพยากรเพื่อการบริโภคในปัจจุบันเพื่อนำไปใช้ในการลงทุนยิ่งมากขึ้น

## ทฤษฎีการเจริญเติบโต
### ทฤษฎีมัลธัส
ทฤษฎีมัลธัสนำเสนอว่าในประวัติศาสตร์ของมนุษย์โดยส่วนใหญ่แล้ว ความก้าวหน้าทางเทคโนโลยีทำให้เกิดจำนวนประชากรมากขึ้น แต่ไม่มีผลต่อรายได้*ต่อหน่วย*ในระยะยาว

### ทฤษฎีการเจริญเติบโตแบบคลาสสิค
ในเศรษฐศาสตร์แบบคลาสสิค (รีคาร์โด) ทฤษฎีการผลิตและทฤษฎีการเจริญเติบโตอิงมากจากทฤษฎีหรือกฏว่าด้วยสัดส่วนที่แปรเปลี่ยนได้ 

ทฤษฎีหนึ่งที่ได้รับความนิยมมากในทศวรรษที่ 1940 คือแบบจำลองการดันไปข้างหน้าขนาดใหญ่ แนวคิดนี้ได้กลับขึ้นมาใช้อีกครั้งและมีการคิดที่เป็นระบบมากขึ้น ในปลายทศวรรษ 1980 โดย เควิน เมอร์ฟีย์ อันเดร เชล์เฟอร์ และโรเบิร์ต วิซช์นี่

### แบบจำลองโซโลว์-สวอน

หมวดหมู่:เศรษฐศาสตร์มหภาค
หมวดหมู่:คำศัพท์เศรษฐศาสตร์
อนาริออน

**อนาริออน** (Anárion) เป็นตัวละครตัวหนึ่งในปกรณัมชุด มิดเดิลเอิร์ธ ของ เจ. อาร์. อาร์. โทลคีน ปรากฏในหนังสือเรื่อง เดอะลอร์ดออฟเดอะริงส์ ซิลมาริลลิออน และ Unfinished Tales ชื่อของเขามีรากศัพท์มาจากคำภาษาเควนยา *อนาร์* (Anar) ซึ่งหมายถึง 'ดวงอาทิตย์'

อนาริออนเป็นโอรสองค์ที่สองของเอเลนดิล และเป็นน้องชายของอิซิลดูร์ พวกเขาทั้งสามคนพ่อลูกเป็นผู้นำกลุ่ม *ผู้ศรัทธา* หรือ *Elendili* ซึ่งเป็นชื่อที่ชาวนูเมนอร์ผู้ภักดีต่อปวงวาลาร์ใช้เรียกขานตัวเอง ในยุคสมัยที่ อาร์-ฟาราโซน กษัตริย์นูเมนอร์ คิดเหิมเกริมท้าอำนาจของปวงเทพ เนื่องจากความยโสอวดดีและหลงเชื่อในคำยุยงของเซารอน  อนาริออนได้หนีออกจากเกาะนูเมนอร์พร้อมกับพ่อและพี่ชายได้ทันในคราวล่มเกาะ เขาขึ้นฝั่งมิดเดิลเอิร์ธในทางตอนใต้พร้อมกับพี่ชาย และได้ร่วมกันก่อตั้งอาณาจักรกอนดอร์ขึ้น ขณะที่เอเลนดิล บิดาของพวกเขาขึ้นฝั่งทางเหนือ และก่อตั้งอาณาจักรอาร์นอร์ ใกล้กับอาณาจักรลินดอนของกิลกาลัดสหายเก่า

อนาริออนและอิซิลดูร์ได้ร่วมกันพัฒนาอาณาจักรกอนดอร์ให้ยิ่งใหญ่ ทั้งสองสร้างหอคอยมินัสอะนอร์ และ มินัสอิธิล รวมถึงสะพานใหญ่ข้ามอันดูอินและนครออสกิเลียธ  โดยที่ออสกิเลียธมีความหมายถึงดวงดาว ซึ่งเป็นความหมายของชื่อ 'เอเลนดิล' มินัสอะนอร์กับแคว้นอนอริเอนตั้งชื่อตาม 'อนาริออน' ขณะที่ มินัสอิธิลกับแคว้นอิธิลิเอนตั้งชื่อตาม 'อิซิลดูร์'

เมื่อเซารอนหวนคืนมามิดเดิลเอิร์ธ ก็ยกทัพมาโจมตีกอนดอร์และยึดมินัสอิธิลไปได้ อิซิลดูร์หนีขึ้นเหนือไปขอความช่วยเหลือจากเอเลนดิล ขณะที่อนาริออนเป็นผู้สำเร็จราชการรักษาเมืองออสกิเลียธและอาณาจักรกอนดอร์ไว้ ทำให้เซารอนต้องถอยไปตั้งหลักอยู่หลังแนวขุนเขา จนกระทั่งทัพใหญ่ของเอเลนดิลยกมาถึง พวกเขาทั้งสามได้เข้าร่วมในกองทัพพันธมิตรครั้งสุดท้ายของเอลฟ์และมนุษย์ อนาริออนได้เข้ารบในสมรภูมิทุ่งดาร์กอลัด และสงครามการปิดล้อมบารัด-ดูร์ แต่แล้วก็เสียชีวิตในระหว่างการปิดล้อมครั้งนั้นในปีที่ 3340 ของยุคที่สอง 

อนาริออนมีบุตรสี่คน บุตรคนที่สี่คือ เมเนลดิล ได้เป็นกษัตริย์องค์ที่สามแห่งกอนดอร์ ไม่มีข้อมูลอื่นกล่าวถึงบุตรสามคนก่อนหน้านั้น

เมื่อสิ้นสุดยุคที่สอง อิซิลดูร์แต่งตั้งให้เมเนลดิลเป็นเจ้าผู้ครองกอนดอร์ ส่วนตัวพระองค์กับโอรสทั้งสามเดินทางขึ้นเหนือเพื่อไปครองอาณาจักรอาร์นอร์ต่อจากบิดา ซึ่งอิซิลดูร์เสียชีวิตในระหว่างการเดินทางคราวนั้นที่ทุ่งแกลดเดน

สายวงศ์ของอนาริออนกับอิซิลดูร์ได้ร่วมเป็นสายเดียวกัน เมื่อทายาทคนหนึ่งในวงศ์อนาริออน คือเจ้าหญิงฟีริเอลแห่งกอนดอร์ ได้วิวาห์กับทายาทวงศ์อิซิลดูร์ คือเจ้าชายอาร์เวดุย แห่งอาร์เธไดน์ ซึ่งสืบสายโลหิตต่อมาจนถึงอารากอร์นที่ 2 ทำให้อารากอร์นมีศักดิ์และสิทธิ์ในการปกครองอาณาจักรทั้งสองรวมเป็นอาณาจักรเดียวกัน

## สายวงศ์ของเอเลนดิล

หมวดหมู่:ตัวละครในเดอะลอร์ดออฟเดอะริงส์
หมวดหมู่:ตัวละครในซิลมาริลลิออน
ฟุตบอลโลกหญิง 1991

**ฟุตบอลโลกหญิง 1991** เป็นการแข่งขันฟุตบอลโลกหญิง ครั้งที่ 1 จัดขึ้นระหว่างวันที่ 16-30 พฤศจิกายน พ.ศ. 2534 จัดขึ้นที่ กว่างโจว สาธารณรัฐประชาชนจีน

## การคัดเลือกเจ้าภาพ

## การคัดเลือก

## ทีมที่ร่วมแข่งขัน
thumb|ประเทศที่ผ่านเข้ารอบสุดท้าย

## สนามแข่งขัน




## การจับสลากแบ่งสาย

## รอบแบ่งกลุ่ม
### กลุ่ม เอ

----

----

----

----

----

### กลุ่ม บี

----

----

----

----

----

### กลุ่ม ซี

----

----

----

----

----

## รอบแพ้คัดออก

### รอบก่อนรองชนะเลิศ

----

----

----

### รอบรองชนะเลิศ

----

### รอบชิงอันดับที่ 3

### รอบชิงชนะเลิศ

For three days prior to the final both teams stayed at the White Swan Hotel, a cost saving measure which upset the players. Many felt that male teams would not be asked to share a hotel before a game of comparable importance.

Norway's Birthe Hegstad had played for American coach Anson Dorrance at North Carolina Tar Heels women's soccer from 1985 to 1988.

## ผลการแข่งขัน

## ผู้ทำประตู
;10 ประตู
*  Michelle Akers

;7 ประตู
*  Heidi Mohr

;6 ประตู
*  Linda Medalen
*  Carin Jennings

;5 ประตู
*  Lena Videkull

;4 ประตู
*  Liu Ailing
*  Pia Sundhage
*  April Heinrichs
*  Carolina Morace

;3 ประตู
*  Bettina Wiegmann
*  Tina Svensson
*  Anneli Andelen

;2 ประตู

*  Marianne Jensen
*  Susan MacKensie
*  Agnete Carlsen

*  Helen Nilsson
*  Mia Hamm

;1 ประตู

*  Elane Rego dos Santos
*  Ma Li
*  Sun Qingmei
*  Sun Wen
*  Wei Haiying
*  Wu Weiying
*  Zhou Yang
*  Lim Meei-chun
*  Chou Tai-ying
*  Gudrun Göttschlich

*  Silvia Neid
*  Britta Unsleber
*  Feriana Ferraguzzi
*  Rita Guarino
*  Adele Marsiletti
*  Raffaella Salmaso
*  Susanne Hedberg
*  Ingrid Johansson
*  Malin Lundgren

*  Lisbet Kolding
*  Hanne Nissen
*  Annette Thychosen
*  Kim Barbara Nye
*  Birthe Hegstad
*  Hege Riise
*  Joy Biefield
*  Julie Foudy
*  Wendy Gebauer

;Own goals
*  Julia Campbell (for Norway)
*  Sayuri Yamaguchi (for Sweden)
## อ้างอิง

หมวดหมู่:ฟุตบอลโลกหญิง
หมวดหมู่:ประเทศจีนในปี พ.ศ. 2534
หมวดหมู่:การแข่งขันฟุตบอลนานาชาติที่ประเทศจีนเป็นเจ้าภาพ